Недоволни медсестри с рейсове на протест, блокираха за кратко булевард пред министерството – Районна колегия на български лекарски съюз – Ямбол\n10% увеличение получиха тези в столичните градини\nМедицински сестри, акушерки, лаборанти и рехабилитатори излязоха на втори национален протест. Те настояват за по-добри условия на труд и заплащане от 2 минимални работни заплати.\nСъщите искания поставиха на 1 март. В София гтротестиращите се събраха пред здравното министерство и в 16 ч блокираха булеварда пред сградата. Недоволството си здравните работници изразиха, въпреки че в сряда се срещнаха с министър Кирил Ананиев и се договориха да изработят заедно методика за остойностяване на труда им, така че да получават адекватно заплащане.\n10% увеличение на заплатите със задна дата 1 март ще получат медицинските сестри в столичните ясли и детски градини, съобщи кметът Йорданка\nУвеличение ще получат и 230 сестри в училищните здравни кабинети, така заплатата им става 665 лв.\nПовишението засяга и целия персонал на трите комплекса за детско хранене в столицата.\nВисшисти ще се трудят като шофьори, продавачи и чиновници на бюро\nЗаради дефицита на хора вече са ценни не дигиталните умения, а ръчният труд определя топ професиите\nПродавачи, административни специалисти и шофьори на тирове и автобуси ще са най-търсените професии от бизнеса и в следващите 13 г.\nТрадиционно ще се търсят и работници в преработващата и добивната промишленост, както и в строителството. Това показва прогноза за пазара на труда в периода 2018 -2032 г. на Министерството на труда и социалната политика.\nВъпреки развитието на технологиите основният глад ще е за професиите, свързани с ръчен труд. И в момента това са сред най-дефицитните работници.\nНай-много позиции ще има за хора със средно специално образование. Ще се търсят всякакви неквалифицирани работници, сервитьори, бармани, шивачи, чистачи, ковачи.\nВсе пак в топ 20 на търсените професии влизат и професии с висше образование – медицински сестри, учители, финансови експерти и специалисти във физическите и техническите науки.\nОсновната причина за търсенето на ръчен труд, е че българската икономика изостава технологично, се казва в прогнозата на експертите от социалното министерство.\n202 хил. ще са продавачите след 3 г., а административните специалисти ще са 119 хил. Толкова ще са и шофьорите на тирове и автобуси.\nСега заплатите на шофьорите в международния транспорт според браншовиците са средно 2000 евро месечно. В търговията пък получават около 1028 лв., а административни специалисти -925 лв.\nСредната заплата в преработвателна промишленост е 1049 лв., докато в добивна промишленост стига 1751 лв.\nТрендът е висшистите все повече да работят професии, за които е достатъчно средно или дори по-ниско образование. Така само след три години хората, които имат диплома от университет, но заемат позиции за средняци, се очаква да е 41,6 хил. А през 2032 г. тази бройка ще нарасне до 53 хил. души\nПрез 2022 г. близо 1,5 млн. души ще са работниците със средно професионално образование. Тогава се очаква заетите във възрастовата група от 15 до 64 г. да са 2 965 700, или с 3,4% по-малко от 2018 г., каза социалният министър Бисер Петков. В проучването е отчетено, че делът на висшистите у нас през 1992 г. е бил 7,9%, като само за 19 години той е скочил над два пъти и половина до 18,3%. „Очертаващият се недостигът от кадри със средно образование да е около 94 000, който вероятно ще бъде запълнен от лица с по-високо или по-ниско образование. В същото време е прогнозиран и структурен излишък при лицата с основно и по-ниско образование, както и при тези с висше образование, който ще бъде преразпределен там, където са налице дефицити“, обясни Петков.\nТенденцията висшисти да заемат работни места с по-ниска квалификация се наблюдава и в Европа\nСпоред данните един от четирима заети с висше образование в ЕС е на позиция, за която трябва по-ниска степен.\nЕдин от проблемите на пазара на труда ще бъде, че голяма част от хора с високо образование няма да искат да работят на ниски позиции за малко пари. Другият основен проблем е, че при липса на кадри с адекватна квалификация позиции ще се дават и на такива, които не я притежават.\nПоложителна е тенденцията до 2032 г. за нарастване на ролята на преработващата промишленост, която измества търговията от първото място по брой заети. В съответствие със световните тенденции е прогнозираното нарастване на заетостта в образова с около 30 700, което е ръст от 15,3%\nКакто и в сектора на хуманното здравеопазване и социалната работа – нарастване с около 12 800, което представлява ръст от 9,1 %, каза министър Петков.\nСпоред възрастовото разпределение на заетостта се очаква застаряване на заетите, като младите служители ще бъдат все по-малко – застаряването на населението неминуемо влияе на структурата на заетостта.\nОчаква се почти всеки трети зает да работи в София. В дългосрочен хоризонт картината не се променя – навсякъде броят на заетите ще намалява, като всеки втори през 2032 г. ще работи в София, Пловдив или Варна. Най-тежка ще бъде ситуацията със заетостта във Видин, Силистра и Разград.\nЛипсата на кадри със средно образование ще се усети най-вече в хотелиерството, администрацията, преработващата промишленост и при социалните дейности.\nДефицитът на ресурс е не само заради демографската криза, но и заради ниското заплащане, ниския инвестиционен интерес, изоставането в социално-икономическото развитие.\nНай-много кадри с висше образование пък ще работят в държавното управление и образованието. Над 100 хил. ще са учители, толкова ще са и лекарите и медицинските сестри.\nСъздателите на софтуер и приложения ще са близо 20 хил.\nСредната възраст на строителите ще бъде между 40 и 49 г., а на учителите – между 50 и 59 г.\nНай-много млади българи ще работят в IT сектора, в разпространението на информация и творческа заетост – 73% от местата там ще за заети от хора под 40 г., а 30 % ще са под 29 г.\nВсеки втори търговец и автомонтьор също ще бъде под 40 г. През следващите 3 години заетите в IT сектора ще се вдигнат с 3,5 %, като до 2032 г. работещите там ще стигнат 91 хил. души.\nХората над 60 г. ще са предимно в хуманното здравеопазване и социалния сектор, като техният дял ще е 18%. Тенденцията да се вдига възрастта на учителите ще продължи и през 2032 г. 13,7% ще са педагозите над 60%.\nНад 20 хил. ученици завършват всяка година професионална гимназия, където се учи на занаят. Обучението там става и с помощта и заявки от бизнеса. За да придобият умения, учениците имат часове във фабрики и компании – в реална работна среда.\nПрофесионалните гимназии в страната са 355. Те обучават във втора и трета степен професионална квалификация. С по-ниската степен излизат хора с изпълнителски длъжности – оператори на машини например. С трета степен професионална квалификация са техниците на машини.\n20% от професионалните гимназии обучават в дуална форма. (Виж карето вдясно.) Професионалните гимназии откриват различни професии. В София от догодина например се въвежда специалността „Съдебна администрация“ в Професионалната гимназия по фризьорство и козметика, каза Ваня Кастрева, шеф на Регионалното управление на образованието в София.\nСпрямо степента хората ще попадат в 4 ситуации. Тези в първа степен ще получават асистент до 15 ч на месец, за да им помага вкъщи, да ги води на лекар или на работа. Втора степен ще дава право на лична помощ до 42 часа, а трета -до 84. Максималният брой часове -168, ще е за хората в най-тежко по-ложение.\nЗа следващите две години ще важат още 2 условия – възрастните кандидати за личен асистент да са с над 90% увреждания с право на чужда помощ, а децата – с над 50% с право на чужда помощ.\nОсвен това част от питанията са прецизирани, защото в първия вариант имаше например въпрос дали човек с увреждане може да отиде сам до банката. „Едно дете с увреждане не ходи в тези институции и съответно щеше да получи 0 точки“, посочи Веска Събева от национално представителните организации на хората с увреждания.\nТеатър, езда и танци за болни деца, София дава 100 000 лв.\nСъс 100 000 лв. за иновативни социални услуги ще подкрепи 15 неправителствени организации Столичната община.\nТе са одобрени по пилотната програма „Социални иновации“ и вчера столичният кмет Йорданка Фандъкова връчи договорите за одобрените проекти.\nСред тях има такива, които използват театъра, фолклора и конната езда и са насочени към деца със специални потребности.\nВ момента в София се предоставят 85 социални услуги.\nИзнасилвач и крадец ограбили лекар\nКриминалисти от Ямбол арестуваха двама рецидивисти, пребили и ограбили лекар в село Бояново.\nНа 23 януари Георги\nС. и Румен Д. причакали джипито в двора на къщата, където живеел. Знаели предварително, че носи у себе си пари. Когато медикът влязъл в двора, те го нападнали с юмруци и ритници. Налагали го и с тояга. След като сломили съпротивата му, отмъкнали чантата му с документи, два златни медальона, мобилни телефони и 7 хил. лв. След удара са изгорили част от плячката, която не им е била нужна, а парите, златото и телефоните скрили в септична яма. Георги С. е осъждан за изнасилване, а съучастникът му за кражба.\nНад 1000 бебета се раждат на година в областната болница\nМОБАЛ „Д-р Стефан Черкезов“ лекува по 30 медицински специалности\nПовече от 1000 бебета се раждат всяка година от 2016-а насам в търновската областна болница „Д-р Стефан Черкезов“. Това е една от най-големите гордости за лечебното заведение. Само през 2018 г. в родилното отделение са проплакали 1022 деца.\n„Предвид застаряващото население в областта и намаляване на раждаемостта в национален мащаб тези резултати са факт благодарение на високия професионализъм на специалистите, които работят в отделението по акушерство и гинекология“, казва изпълнителният директор на болницата д-р Стефан филев.\nВ МОБАЛ „Д-Р Стефан Черкезов“ се осъществява лечебна дейност по 30 медицински специалности. Областната болница е и все по-предпочитана база за специализация на младите лекари – в момента 32 новозавършили медици работят там.\nВ последните години от лечебното заведение отчитат и ръст в броя на лекуваните пациенти -само за 2018 г. през отделенията са преминали 20 181 болни – с 266 повече спрямо 2017 г.\nЗаслугата е на работещите специалисти, повечето от които имат допълнителна квалификация за извършване на високоспециализирани дейности и процедури.\nВодещо място заемат лекуваните болни със заболявания на органите на кръвообращението – близо 20%.\n12,23% от общия брой на преминалите пациенти са тези с травми и отравяния, а 10,05% – с болести на храносмилателната система.\nОтделенията по детски болести, анестезиология и интензивно лечение, ортопедия и травматология на болницата са единствените в област Велико Търново, които притежават III ниво на компетентност по медицинските стандарти.\nВ МОБАЛ „Д-р Стефан Черкезов“ работят и единствените в областта отделения по неврохирургия, съдова хирургия, отделение по неонатология, съдебна медицина, спешно отделение, отделение по трансфузионна хематология.\nВ региона само в отделението по кардиология на областната болница се осъществява дейност по имплантиране на антибрадикарден пейсмейкър.\nСъздаването на великотърновската болница бележи началото на болничната дейност в България. Историята разказва как преди 152 г. богати и родолюбиви българи решили със собствени средства да направят болница, тъй като до този момент в страната имало само няколко турски военни лечебници. Не след дълго тя била преместена в бейските къщи по поречието на река Янтра, а няколко години след това бил създаден и първият болничен павилион.\nВ наши дни медиците продължават ежедневно да спасяват животи по примера, който им завещава лекарят, чието име стои на фасадата на сградата – д-р Стефан Черкезов.\nМирис на мускус издава паркинсон години по-рано\nНадеждите са за ранен тест – сега болестта се открива 6 г. след старта\nБритански учени направиха изненадваща крачка към откриване на болестта на Паркинсон много по-рано, отколкото е възможно в момента. С уникално прост начин те са успели да разпознаят хора със започнали неврологични промени, които обаче предхождат с години първите характерни изяви като треперене на крайниците. Изследователите достигат по парадоксален начин до хипотезата за „диагноза“ по излъчваната от паркинсоници миризма. Жена с остро обоняние, чийто мъж боледувал, съобщава, че усеща специфичен мирис, който не само съпругът й, а и други болни с тази диагноза излъчват.\nЕкипът установил, че наистина телата им излъчват сходни летливи биохимикали. Най-интензивно се отделяли в горната част на гърба и челото, но не и под мишниците. Следователно нямали връзка с потта, както първоначално мислели учените, а със субума – секрет на мастните жлези. До момента свръхсекрецията на субстанцията е свързвана единствено с кожни проблеми.\nСпоред изследователите миризмата наподобява аромата на мускус и започва да се появява още при първоначалните клетъчни изменения. Установило се, че се дължи на комбинацията от три елемента с ключова роля в специфичния аромат: хипурова киселина, ейкозан и октадеканал. Освен това било установено по-голямо количество на вид гъбички, които при повечето хора са обичайна находка в кожния микробиом, но не причиняват проблеми.\nИдентифицирането на съединенията и микроорганизмите, свързани със специфичната миризма, може да позволи бързо и ранно скриниране на болестта на Паркинсон. Освен това ще даде представа за молекулярните промени, които настъпват в резултат на неврологичното увреждане. Нужни са обаче допълнителни проучвания върху по-големи групи, обясняват учените пред специализираното издание „Сайънс“.\nОчевидната симптоматика на паркинсон се появява около 6 години след „невидимата“ стартираща фаза на заболяването. Както и при всяка друга диагноза обаче, резултатът от лечението е по-добър при възможно най-ранен старт на терапията. А установяването години след началото пречи да се забавя развитието на заболяването, за което в медицината няма дефинитивно лечение.\nЗа 10 г, полип на дебелото черво може да стане рак\nОнколозите препоръчват пълни прегледи на всяка декада след 45 г.\nНаселението на земята застарява, живее във все по-замърсена среда, обездвижено и под стрес, повечето хора се хранят нездравословно, мнозина пушат или злоупотребяват с алкохол. Всичко това има принос в увеличаването на риска от онкологични заболявания. Очаква се новите случаи на рак за година да надхвърлят 18 милиона.\nЕдин на всеки 5 мъже и една на 6 жени ще развие рак през своя живот и един на 8 мъже и една на 11 жени ще си отидат от това. България е сред страните с високо засягане от всички видове новообразувания. Ракът на белия дроб, гърдата и колоректалният карцином са трите основни локализации при заболелите. На тях се дължи около 1/3 от заболяемостта и смъртността от рак в света. Това съобщи проф. Здравка Валерианова, директор на Националния раков регистър.\nМарт е Световният месец за повишаване на осведомеността за колоректалния карцином, който се развива обикновено безсимптомно или с много дискретни промени, които човек не забелязва. Това е причината ракът на дебелото черво обикновено да се диагностицира късно, а лекарите да водят информационни кампании за превенция.\nВ България заболеваемостта от карцином на колона и ректума е 28,5 на 100 000 души. Липсата на адекватна първична и вторична профилактика води до откриване на заболяването в напреднал стадий и лоши резултати на преживяемост. Според последните данни от раковия регистър у нас при откриването на рака 80% от пациентите са в късните трети и четвърти стадий\nПовечето колоректални карциноми произлизат от аденоми, които с времето претърпяват злокачествена трансформация под въздействието на унаследени или придобити генетични дефекти.\nПрогресията от доброкачествено образувание – аденом, до злокачествен карцином на дебелото черво е продължителен процес. Смята се, че продължава средно 10 години.\nСпоред д-р Ева Диманова от Университетската специализирана болница за активно лечение по онкология този голям времеви „прозорец“ позволява ранно откриване на предраковите състояния чрез профилактични тестове и скрининг.\nС напредването на възрастта рискът да се развият тумори расте. Вероятността нараства значително след 50-те.\nПрез последните години обаче се забелязва увеличаване на случаите в по-ранна възраст, което насърчи онколозите в САЩ да препоръчат скринингът да започва още на 45 години\nПрепоръките включват няколко варианта на скринингови методи, които са достъпни у нас, и от тях може да се подбере най-подходящият за отделния пациент и конкретния случай, обясни д-р Диманова. Практиката й показва, че хората избягват методите, които са най-прецизни, защото са неприятни. Специалистката обаче посъветва неудобствата – несравнимо по-малки в сравнение с предимствата, да бъдат изтърпявани като гаранция за добра превенция.\nСпоред експертите след влизането в рисковата възраст е препоръчително пълна колоноскопия да се прави на всеки 10 г., колонография и сигмоидоскопия на 5 г., фекален тест на 3 г., а по-достъпни изследвания, насочващи към съмнение за риск – всяка година.\nИ у нас вече е достъпна виртуалната колоноскопия – харесвана, защото не създава дискомфорт, но неудобството е, че модерната образна техника е само диагностичен метод. При класическия вариант по време на изследването при необходимост може да се отстранят полипи по време на самата колоноскопия, изтъкна специалистката.\nВсички позитивни резултати от скрининговите тестове следва да бъдат потвърдени с колоноскопия, обясни онколожката. При предракови изменения като полипи пък се препоръчва ежегодно.\nХронични възпалителни чревни заболявания като улцерозен колит и болест на Крон също създават благоприятни условия за развитие на абнормни клетки.\nСред причините за рака е и наследственото предразположение, но човек може да намали с начина си на живот риска от изявата на „лошите“ гени\nЕдин от 3-ма души с колоректален карцином има роднина със същото заболяване. При фамилно предразположение рискът нараства на 6% при един родственик от първа линия, ако той е над 45 г., и на 10%, ако е под 45 г. При двама засегнати родственици по първа линия рискът от заболяване е 17%. Сред предотвратимите рискови фактори д-р Димитрова нарежда:\n– Наднорменото тегло и затлъстяването.\n– Намалената физическа активност.\nБлагоприятстваща образуването на тумори на дебелото черво диета, богата на червени меса (свинско, телешко, агнешко), честата консумация на преработени меса (колбаси) и бедна на фибри (пресни плодове и зеленчуци) храна като преобладаващо меню.\nОт 1 април в София стартират две скринингови кампании – за рак на млечната жлеза и прегледи на щитовидната жлеза.\nВ кампанията сега ще участват двете общински ДГ болници „Шейново“ и „Св. София“, както и Първа, Четвърта и Пета МБАЛ\nИнициативата стартира през февруари и продължи един месец, като обедини трите най-големи АГ болници в столицата – „Майчин дом“,\n„Шейново“ и „Св. София“. При нея заболяването е открито при 126 пациентки, като на 84 е препоръчано медикаментозно лечение, а на 62 -операция.\n„Кампанията показа, че става дума за 2 групи пациентки – първата са жени, които са още в репродуктивна възраст и търсят консултация.\nНа около 50 жени сме препоръчали медикаментозно лечение, което здравната каса поема. Важно е да се знае, че не всяка миома означава задължително операция. но това трябва да прецени лекар специалист“, каза шефът на „Майчин дом“ проф. Иван Костов.\nШефът на „Шейново“ д-р Румен Велев пък разказа, че някои от пациентките с миома са имали назначение за оперативно лечение, но след прегледите е установено, че при част от случаите може да се приложи и медикаментозно лечение.\nПроф. Младен Григоров: Правилото за здрав човек е да си мери кръвното поне два пъти в годината\n„Сити клиник – Свети Георги“ в Монтана не отстъпва по абсолютно нищо на останалите болници в големите градове, уверява шефът на кардиологичното й отделение\nНаричат проф. Младен Григоров доайенът на българската кардиология. Роден през 1937 г. в София, има 28 години кариера във Военна болница и близо 18 години опит като началник Кардиологична клиника във Втора градска болница в София. Сега завежда Кардиологичното отделение на МБАЛ „Сити клиник – Свети Георги“ в Монтана.\n– Проф. Григоров, има ли все още разлика между болниците в големите градове и болниците в по-малките населени места?\nАко съдя от това, което създадохме и развихме тук, няма никаква разлика. Даже мисля, че превъзхождаме голяма част от другите болници. При нас освен обикновената кардиология има развита и инвазивна кардиология, която спасява много животи. Цифрите го доказват: само за 2018 г. през отделението са преминали 1786 пациенти, или средно на месец по 148. Основните диагнози са: стенокардия 707 пациента, имаме само 1 починал; остър трансмурален инфаркт 203 пациента; застойна сърдечна недостатъчност 514, от които само 11 починали; белодробна емболия 26 пациента, със само 1 починал. Средно на ден се изпълняват по 4 инвазивни процедури, като от тях 1 е с остър миокарден инфаркт. Медикаментозното лечение отговаря на всички съвременни изисквания. Както виждате от цифрите, нашата клиника не отстъпвало абсолютно нищо на останалите болници в големите градове.\n– Продължава ли тенденцията на по-високия процент сърдечно-съдова заболеваемост в Северозападната част на България? Имате ли вече наблюдения от работата си в МБАЛ „Сити клиник – Свети Георги“ в Монтана?\nНе мога да дам категоричен отговор, но ще ви дам няколко цифри. Населението на област Монтана е 132 214 души (към 3112.2017 г.). 34 426 души от тях са над 65-годишна възраст. Според Световната здравна организация след 65-годишна възраст пациентите имат между 3 и 6 заболявания. И те са комплексни, често взаимно свързани. Промяната към по-добро и намаляването на тези цифри ще дойде тогава, когато започнем да работим върху образованието и елементарната здравна култура.\nТова, което ме радва и ми дава надежда, са невероятните резултати, които постигаме в болницата. При нас смъртността при инфаркт на миокарда е около 5%, което е прекрасен резултат. Никъде в света не е по-малък от 4-4,5%. Имаме 203 инфаркта за миналата година и само 11 починали. Общата ни смъртност при много тежка патология е около 14%. Нали непрекъснато обвиняват частните болници, че приемали само леки пациенти? Сами можете да видите какви случаи имаме в МБАЛ „Сити клиник – Свети Георги“ в Монтана: 26 са с белодробна емболия, заболяване с изключително висока смъртност, а при нас имаме само 1 починал. Това е, защото прилагаме най-модерното лечение директното разбиване на тромба и неговото стопяване в съдовете на белия дроб.\n– При смъртността от сърдечно-съдови заболявания данните са много стряскащи – в България на всеки трима души двама умират от сърдечно-съдови заболявания. В превенцията ли е спасението?\nЕто ви най елементарен пример кръвното налягане. Това е огромен проблем, причинява инфаркт и инсулт.\nГвоздей в кардиологията, казват му „тихия убиец“ защото 75 на 100 от хипертониците нямат оплаквания, а почти всеки българин чака да започне да го боли главата, за да започне да си мери кръвното налягане. Правилото за здрав човек е да си мери кръвното поне два пъти в годината, както и да си следи кръвната захар и холестерола. А ако е установен хипертоник, а това е всеки трети българин, тогава трябва да го мери всеки ден – сутрин и вечер. Кръвното налягане е индивидуално и Иван с Петкан не си прилича. Но това почти никой не го прави, особено в малките градове и селата.\n– С кое трябва да внимаваме най-много?\nЧетирите основни фактора на сърдечно-съдовите заболявания са отдавна известни високото кръвно, пушенето, холестерола и кръвната захар, като към тях може да се добави и затлъстяването. Това са основните фактори, които определят смъртността и ивалидизацията. Инвалидизация не значи само да куцаш или да си с патерица. Инвалидизация е и сърдечно-съдовата недостатъчност например не можеш да минеш повече от 1000 м, без да спреш. Коронарната болест също – милиони клетки в сърцето са умрели. Сърцето е единственият орган, в който няма нито една клетка в резерв при него действа закона за „всичко или нищо“ или всичко се съкращава, или нищо не се съкращава. Ние сега, както си говорим с вас, дишаме с 20-30 % от белите си дробове, но сърцето ни работи на 100%, трябва да го пазим. И това зависи от нас. Знаете ли колко тона кръв изпомпва за 24 часа? Около 10 тона. Съкращава се между 80-100 хиляди пъти на денонощие и на всяко едно такова съкращение изпомпва по 80-100 мл кръв. Кажете ми, има ли такъв друг орган?! Не, няма. И затова трябва да го пазим.\nПълното интервю с проф. Григоров можете да прочетете на www.24chasa.bg\n18 млн. лв. за по-добър достъп до здравеопазване\nПолагат се усилия лечебници да не затварят врати\nТруд стр. 28\nЗа подобряване на достъпа на населението до медицински грижи са предвидени 18 млн. лв., отделно други 10 млн. лв. са предназначени за лечебни заведения, които са в отдалечени и труднодостъпни райони на страната. За тежките условия в центровете за психично здраве и психиатричните отделения към лечебните заведения ще се дадат 2 млн. лв. Това посочи министърът на здравеопазването Кирил Ананиев в телевизионно интервю. Правителството е поело и ангажимент около 6,5 млн. да предостави за подобряване на базата и условията, в които живеят хората в центровете за психично здраве, каза още той и допълни, че се прави всичко възможно да няма лечебни заведения и центрове, които да затворят врати.\nВъв връзка с идеята, която бе лансирана неотдавна болница „Лозенец“ да стане педиатрия, министър Ананиев заяви, че посоката, към която лечебното заведение ще върви е друга.\nИмахме разговори със студентите от Медицинския факултет, с персонала на болница „Лозенец“, с ръководството на Софийския университет и приехме тяхното предложение болницата да продължи да бъде университетска, увери той. За целта лечебницата ще бъде преструктурирана като търговско дружество. По отношение на дълговете й, който са над 30 млн. лв. и има поети ангажименти за над 60 млн. лв., част от тях са погасени\n24 млн. лв. са отпуснати от правителството, а останалите са разсрочени след разговори със съответните кредитори.\nБолница „Лозенец“ е изключително добре ситуирана, на хубаво място, в прекрасен парк. Има най-съвременната апаратура и ще се запази в сегашния си вид, увери още министър Ананиев.\nВиена ще лекува наши пациенти\nДвама от чакащите за белодробна трансплантация българи ще заминат в началото на април за Виена. През януари беше подписано споразумение за квалификация и обучение на наши медицински специалисти във виенската болница, благодарение на което и първите пациенти от страна ни заминават за Австрия.\nТам ще им бъдат направени изследвания, за да се реши след това как ще продължи лечението им.\nПациентите са преминали през предварителни прегледи във Военномедицинска академия, за да бъде направен подбор и да се вземе решение кои от чакащите могат да заминат за Виена. Вторият етап е оценка на състоянието на изпратените българи в Универститетската болница във Виена. По-късно ще заминат други трима българско пациенти.\n30 000 пенсионирани сестри работят\nМедици от 42 града излязоха на протест\nМедицински сестри, акушерки, фелдшери и лекари, които изразиха подкрепа към тях, излязоха на протест в четвъртък. В демонстрациите се включиха медици от 42 града в страната с искания за стартово възнаграждения в размер на две минимални работни заплати, предприемане на действия за решаване на кадровия проблем и възможност за професионално развитие. Въпреки уверенията в сряда на здравния министър Кирил Ананиев и представители на парламентарната здравна комисия, че исканията на медицинските сестри ще бъдат изпълнени, те заявиха, че не вярват на обещания и ще протестират, докато не се убедят, че се работи по проблемите. Професионалистите по здравни грижи посочиха още, че следващата им стъпка е ефективни протестни действия първоначално по час на ден. В София шествието им последователно блокира кръстовищата на бул. „Мария Луиза“ и „Витошка“ и на бул. „Мария Луиза“ и „Тодор Александров“.\nБлизо 100 медицински сестри излязоха на протест и в Шумен, който е втори за месеца. Този път те застанаха пред областната управа. Губернаторът проф. Стефан Желев излезе при тях и обясни, че стои зад справедливото им искане за по-високи заплати, защото трудът им е много напрегнат.\n„Ако държавата не вземе спешни мерки и търговията със здраве продължи, хората ще бъдат лишени от качествена грижа, защото нас няма да ни има“, каза Антония Тодорова и предупреди, че изходът е с бягство в чужбина.\nД-р Петко Загорчев, който има 45 г. стаж, подкрепи протеста на сестрите с констатацията: „Тази система не е ефективна нито за пациенти, нито за нас лекари и здравни специалисти“.\nНагласите са за ефективна стачни действия от 1 април, както и за подаване на оставки.\nВ Сливен на протеста полетяха сини балони пред сградата на общината – символ на напусналите здравната система или страната медици.\nОбмисля се сформиране на стачен комитет в областната болница.\nМитингът на медицинските специалисти бе подкрепен от регионалната колегия на Българския лекарски съюз. „В момента има дефицит на 23 хиляди медицински сестри“, каза хирургът д-р Михаил Жечков от името на колегията. Заради недостига на кадри, 30 хиляди пенсионирани медицински сестри работят.\nГинекологът проф. д-р Иван Козовски, управител на Медицински център за асистирана репродукция „Варна ООД“, пред „Труд“:\nИзборът на екип от пациента стимулира корупцията\n– За здраве наистина се отделят много пари. И тези пари се разпределят -представете си – между 345 здравни заведения в страната. 345 – повтарям! Докато в напредналите страни като в Скандинавието, в Израел има най-много по 70-80 здравни заведения. Това е основната причина за изтичането на средствата и за обяснението защо здравеопазването ни е на този хал. А иначе причините са много повече от една.\n– Питайте ръководителите на здравното ведомство, питайте правителствата, които си заравяха главите в пясъка, когато чуеха справедливите искания на медицинските сестри, на акушерките.\nПо тази причина те напускат и заминават за чужбина, където заплащането им е 7-8 пъти по-високо. Всяка година около 5-600 акушерки и сестри си тръгват от България. Женските и детските консултации не работят качествено. Но има и друго, което се вижда. В здравните заведения има висока степен на корупция.\n– В България заплатите им са по няколкостотин лева – най-често около 500, а те трябва да бъдат поне 4-5 пъти по-високи. В Германия медицинските сестри взимат между 1500-2000 евро. Сигурно ще ме репликирате, че трудно ще стане нормалното заплащане у нас. Да, трудно ще е, но трябва да стане. На лекарите заплатите също трябва да се увеличат драстично. На Запад те получават минимум 3-4 хиляди евро, а тук – около 800-1000 лева. Пак ще дам пример с Германия, където най-ниската заплата за лекарите е около 3000 евро\n– това са 6000 лева. Сравнете ги с тукашните 800 лева и ще видите за какво става дума. Разбира се, изключвам онези лекари – те не са много, които взимат други суми.\nПРОФЕСОР ИВАН КОЗОВСКИ е известен акушер-гинеколог, дипломира се в Хумболтовия университет в Германия. Обявен за „Медик на 2000 г.“ в България. Бивш депутат в 39-ото Народно събрание от НДСВ. Сега е управител на Медицински център за асистирана репродукция „Варна ООД“ в град Варна.\nБейби бум в Добричката болница\nЗа последните 3 дни в Добричката болница на бял свят се появиха 18 бебета. От тях 11 момичета и 7 момчета. В родилното отделение са имали средно на ден по 6 раждания. Двете отделения с бебета и майките им са пълни, но болницата очаква още пациенти.\n100 хил. лв. отпуска Хасково за инвитро\n53 двойки са подпомогнати за две години\n100 хил. лв. са определени в бюджета на община Хасково за финансиране на инвитро и инвиво процедури при двойки с репродуктивни проблеми. Документи за 2019 година вече могат да се подават като срокът е до 30 април.\nКметът Добри Беливанов покани в понеделник 25 март – Благовещение от 11 часа в залата на втория етаж на община Хасково децата, родени през последната година след процедури инвитро и инвиво, подпомогнати от общината.\nПрез 2017 година са били подпомогнати 31 двойки, а родените деца са 11. Едно от тях е второ в семейство, чието първо детенце също е родено след инвитро процедура, подпомогната от общината. Има и една двойка близнаци – момче и момиче. През 2018 година са подпомогнати 22 двойки, като при шест от тях бременностите текат в момента.\nЧаст от процедурите от 2018 година в Хасково тепърва предстоят, тъй като е имало забавяне заради наложило се предшестващо лечение.\nВдигат с 10% парите на медсестрите в градините\nЗаплатите на медицинските сестри в детските ясли и градини към Столична община ще бъдат увеличени с 10 на сто от 1 март.\nТова заяви столичният кмет Йорданка Фандъкова пред БНР. Новината бе съобщена в деня, в който медицински сестри от 40 града у нас излязоха на втория си национален протест с искане за достойно възнаграждение. Те настояват за заплата от минимум 950 лева, добри условия на труд, кариерно израстване и заплащане на нощния труд. Десетки медицински специалисти протестираха пред Министерството на здравеопазването вчера. „Няма принципи и правила за формиране на работната заплата на здравните служители и това, което предложих и беше прието от протестиращите – да разработим методика, която да се прилага във всички лечебни заведения за болнична помощ.“, каза здравният министър Кирил Ананиев пред bTV.\nЧасовете за личен асистент по нова формула\nТри коефициента се въвеждат при определяне на броя часове за личен асистент, предвижда методиката за извършване на индивидуална оценка на потребностите от подкрепа за хората с увреждания. Вместо брой точки и съответстващ брой часове лична помощ са въведени три коефициента, с които точките от секциите, които се отнасят за личната помощ, ще бъдат умножавани и директно ще се получава броят часове лична помощ, обясни социалният министър Бисер Петков. При децата има две възрастови групи. Ще се предложи да се прецизират отделните части на формуляра, който социалният работник, ще попълва.\nЕкипът на Хил клиник има огромен опит, който поставя болничното заведение на едно от първите места в света по отношение на лазерното отстраняване на увеличена простата със Зелен лазер. Разполага и с най-новия модел на холмиум лазер за терапия на простата и бъбреци – прочутия Moses. Д-р Боцевски, д-р Деримачковски, д-р Томов, и д-р Георгиев под ръководството на д-р фернандо\nСанча са помогнали на повече от 2800 пациента с простатен аденом. Когато говорим за най-добри резултати Зеленият лазер е методът, с най-дългосрочно и голямо приложение, препоръчан категорично от Европейската и Американската асоциация за лечение на увеличена простата. Повече от 15 години с него работят в стотици клиники в целия свят и опитни лекари са помогнали на стотици хиляди пациенти. Често на пациентите се спестява информация за недостатъците на различните видове интервенции или биват подвеждани, че ще бъдат оперирани с лазер на места, където такъв няма. Дори при вече поставена диагноза и назначена операция имате право да получите експертно второ мнение преди да вземете окончателно решение къде да се лекувате.\nПациент бие с тръби и граби личен лекар\nАрестуваха извергите, помляли почти до смърт медика, д-р Гинев ги разпозна\nПациент и бивш пандизчия нападнаха, пребиха с тръби и ограбиха личен лекар от елховското село Бояново.\nЗа инцидента разказа вчера нападнатият д-р Владимир Гинев. Той заяви, че бруталното посегателство е извършено на 23 януари, но преди ден извършителите били задържани и са го викали да ги разпознае.\nС разпореждане на районния прокурор на Елхово Стойко Иванов на Георги Христов и Румен Драганов е наложена 72-часова мярка за неотклонение „задържане под стража“. Искането за постоянното им оставяне зад решетките се гледа от съда в петък.\nДвамата мъже причакали д-р Владимир Гинев около 19,30 ч пред дома му в селото. 55-годишният медик е бил ударен с метална тръба по главата, следствие на което изпаднал в безсъзнание. Нападателите му нанесли множество ритници по тялото с кубинките си. Докторът лежал часове наред преди да се осъзнае и да потърси съдействие. Отнета му е била чантата, в която носел изтеглени същия ден около 7000 лв. Парите били за покупка на нов автомобил, сподели\n57-годишният д-р Гинев, който на 20 март е бил извикан от полицията в Елхово, за да разпознае извършителите на грабежа.\nОказало се, че нападението е извършено от 25-годишния жител на Бояново Георги Христов в съучастие с вече лежалия в затвора за изнасилване 34-годишен Румен Драганов от съседното село Златиница.\n„Това момче Георги много пъти е идвало в кабинета ми, помагал съм му, лекувал съм и него и близките му, все още не мога да повярвам, че е организирал нападението и грабежа“, коментира д-р Гинев, който два месеца след инцидента все още не е възстановен и дори възнамерява да се пенсионира по инвалидност след прекарания седмица по-късно мозъчен инсулт.\nВеднага след нападението извършителите са избягали от Бояново, като използвали личния автомобил на Георги, извън селото те си разделили плячката: парите и златен накит, а личните документи на жертвата и портфейла му изгорили.\n„Нападението над джипито, който от години лекува почти всичките жители и няма човек, който да не го познава, изуми хората. Тук има доста възрастни мъже и жени, които не смеят да се покажат навън като се стъмни. ]/1мали сме кражби, но че ще се случи такова премислено престъпление от човек, който е пациент на д-р Гинев не сме си представяли, че е възможно…“, сподели кметът на Бояново Кръстьо Драганов.\nФормулярите за помощи от държавата, които хората с увреждания ще попълват от 1 април, ще бъдат разделени на три възрастови групи. Те са от 0 до 12 години, от 12 до 18 години и над 18 години. Тези промени в проекта на методика на извършване на индивидуална оценка на потребностите от подкрепата на хората с увреждане бяха приети по време на първото заседание на Националния съвет на хората с увреждания вчера.\nСборът точки, които дадено лице има към отделните въпроси, ще се умножава по съответния коефициент зависимо от това към коя възрастова група принадлежи. Към всеки въпрос ще имат и уточняващи подвъпроси. Сборът от точките от коефициентите ще служи за изчисляването на броя часове лична помощ, които може да получи един инвалид. „Считаме, че оценката ще бъде по-обективна по отношение на основното, за което тя ще бъде предназначена – определяне наличната помощи по-конкретно на часовете асистентска подкрепа за тези хора с увреждания, които са правоимащи“, заяви социалният министър Бисер Петков след заседанието. Той допълни, че спрямо закона за личната помощ за първите 2 години от прилагането му хората с увреждания над 90% и децата с над 50% с право на чужда помощ са правоимащите.\nС промените се опростява и работата на социалния работник при попълването на формуляра за самооценка. Ако едно лице е заявило потребност отлична помощ, то тогава социалният работник, който е водещ за съответния случай, ще попълва само определени части, свързани с тази потребност.\nДоц. Младен Владимиров, психолог и специалист по семейна терапия:\nБългаринът все чака неволята да му оправи счупената каруца\n– Доц. Владимиров, учудва ли ви, че в доклад на ООН България бе поставена на 96 място по щастие от 156 страни в света. Периодично се изтъква, че сме сред най-нещастните нации. И изобщо какво е щастие?\n– По-правилно е наистина първо да се залитаме каква е дефиницията за щастие. Най-вероятно това е нещо комплексно, свързано с оптимистични нагласи за бъдещето. Вероятно се състои в положителна оценка на настоящето, усещане за сигурност, за себе реализация и възможност да разчиташ на собствения си потенциал. Има много елементи, заради които най-вероятно се чувстваме нещастни. Може би това са усещането за несигурност, за това, че не можем да се справяме с ежедневните си ангажименти. Освен това българинът има една много интересна черта-да се изживява като жертва. Нека си спомним произведението “Aндрешко“, в което се казваше „бедни сме, но пием“. Винаги сме склонни да обвиняваме някой друг, все чакаме някой да дойде и да разреши проблемите ни. Обичаме да търсим месията. А да разчиташ на някой външен човек да ти помогне, те поставя в зависима позиция. Когато разчиташ на неволята да ти оправи счупената каруца, а тя не идва, не изсипва дъжд над главата ти, нито идва да ти прекопае градината, може да доведе до усещане за липса на щастие. Забележете кои държави са щастливи-това са тези, в които има индивидуализъм, ред, подреденост и сигурност. През последните години някак си свикнахме да ги даваме за еталони. Така че общо взето имаме представа в собствената си глава къде искаме да отидем, но явно нямаме пътната карта, нямаме идеята как да достигнем до стандарта на скандинавските страни, да речем. Не говоря като финансово измерение, а като възможност за включване на гражданите в обществото, средата на сигурност на здравеопазване, на социални услуги. Ето такива неща ще ни накарат да се чувстваме, ако не по-щастливи, то поне по-малко нещастни.\n– Доколко обаче е коректна една такава класация, при условие, че щастието има различни измерения? За българинът може да е едно, а за сомал иеца-нещо друго.\n– Много е трудно да измерваме абстрактни категории, като добро и зло, щастлив и нещастен, морално и неморално. Имаме инструментални, но и терминални ценности, като кариерата, да речем. Те трудно се измерват, защото за едни кариерата е едно, за други – нещо съвсем различно. Така е и с щастието. Ако когато е било извършено проучването, участниците в него са били подбирани по един и същ признак, ако им е дадена предварително дефиницията за щастие, това е едно. Но ние нямаме тази самооценка, която да е достатъчно обективна. В нас го има Андрешковското да гледаме на себе си като на нещо недостойно и непълноценно. Изобщо негативното мислене е черта от народопсихологията ни. Може би заради тази безпомощност ние не можем да се оттласкаме и да сме по-щастливи. Но пък самото проучване показва, че в годините сме станали с една идея по-щастливи. Може би това е единственото обективно в случая-когато измерваш една и съща категория във времето и виждаш промяната. Тук е въпрос не на количествен, а на качествен анализ какво точно се е променило. Трябва да се опитаме да мултиплицираме това във времето, за да можем да не сме на 96 място, а да речем на 50-то. Което е много добре.\n– На тази позиция са страни като Румъния, да речем.\n– Не бива да се сравняваме с Румъния. Може би трябва да се сравняваме с други по-високи стандарти, по-добри еталони.\n– Какви ценности обаче ни наложи 21 век? В доклада се посочва, че все пак се чувстваме по-щастливи в сравнение с няколко години назад.\n– Съвременното общество търси удоволствията сега. Иска бързо удовлетворение на каквото и да е. Живеем във виртуален свят, в който информацията е на клик разстояние, колкото и да е непроверена, по-важното за нас е, че я има. Всичко е fast food, забързано. Дори вече любовните отношения се случват във виртуалното пространство. Материалното е признак на успех. Някак си живеем в общество, в което се измерва какво имаш, а не как си го постигнал. Нещата са бързи, кредитите са бързи, комуникацията е бърза. Тази забързаност прави невъзможно да усетиш процеса на случването. Постоянно излизат нов тип неща и още в момента на придобиването на нещо, то вече е остаряло. Това те кара да се чувстваш неуспешен и нещастен. Като добавим и усещането за несигурност, това неудовлетворение се засилва още повече.\n– Как тогава да научим децата си да са щастливи и да се радват на малките неща, а не на материалното?\n– За да можем да научим на нещо нашите деца, преди това би трябвало да го знаем самите ние. Много е трудно, защото ние сме учили във време, в което нещата са се случвали по един начин, а днес е съвсем различно. Има достатъчно много информация. Ако човек търси възможности, ако има цел да постигне едно или друго, ще намери пътя.\n– Ще осъзнаем ли кое е ценно и че образованието е ценност?\n– Всъщност ние нямаме добрите образци. Дължим на младото поколение добрите модели, които са се превърнали в успешни чрез образованието. Докато обаче говорим за купени книжки, купени дипломи, образованието ще е нещо, което може да бъде напазарувано, а не нещо, което можеш да придобиеш чрез труд. Може би навлизането на чужди фирми у нас донякъде доведе до това да се ценят образованието и чуждите езици, както и някои други умения. Има още какво да се желае в тази посока, но това е пътят. Но докато говорим за купени дипломи, много трудно ще задържаме деца в училище. Каквито и реформи да се случват, те ще бъдат като кръпка.\n– Като училищен психолог как ще коментирате предложението да се спират социалните помощи за пяла година, ако детето не е в класната стая? Това би ли помогнало да върнем децата в училище?\n– Детето в риск трябва да бъде в центъра на една система-здравеопазване, социални дейности, образование. То трябва да бъде центърът между тях и всички институции да работят в симбиоза. Виждаме обаче как една институция изземва функциите на друга, за да реши даден проблем. Така спираме помощите, които са инструмент на социалната система, за да обслужим нужди на образователната. Трябва да имаме различни видове инструменти. Проблемът при нас е, че търсим универсални решения. Ако лекуваме всички видове болести с едно лекарство, рискуваме дори да разболеем организма. Трябва да се мисли на ниво общност, група, индивид. Защото една затворена ромска общност в Сливен има едни нужди, във Варна обаче други. Може да имат нещо общо, но трябва да се изследва на терен. Приобщаващата работа трябва да бъде обърната към индивида. Имаше много добра идея за мобилните групи, които тръгнаха да търсят децата на адрес. Но във времето някак си не се получи това партниране между различните институции. Това е само единият ъгъл на проблема. Въпросът е как ще се случи задържането. Ние можем да привлечем детето в училище, но след това трябва да трансформираме системата. Ако имате една заразена среда, извадите един болен човек и го излекувате, но след това го върнете отново в нея, той пак ще се разболее. Все едно да си поправяме колата, но да не ремонтираме пътищата. Може да има различни причини за проблема. Семейството може да е бедно и детето трябва да работи, или пък се налага да гледа по-малкото си братче или сестриче. Нужни са различни подходи. Трябва да превърнем образованието в желана ценност. Много млади хора не са длъжни да бъдат шофьори, но когато станат пълнолетни, веднага записват курсове, защото знаят, че това е важно за тях. Знаят, че така ще бъдат мобилни и ще се развиват. Ето, върху такива неща трябва да помислим и да си кажем, че сме поставили основа, която трябва да развиваме напред.\n– Завършил е психология и е специализирал семейна терапия и организационна психология\n– Сертифициран кризисен психолог с опит при оказване на психосоциална помощ при кризи и екстремни ситуации. Притежава повече от 10-годишен опит в психологическото консултиране на деца и семейства Разработвал и провеждал училище за родители и тренинги за управление на гнева\n– Провел е научни изследвания, посветени на професионалния стрес и влиянието му върху соматичното и психичното здраве\n„ИГРА НА ТРОНОВЕ“ СЪБИРА КРЪВ ОТ ФЕНОВЕТЕ\nСлед като любимите на малки и големи герои от „Игра на тронове“ проляха своята кръв, е ред на феновете да се активизират. НВО България, в партньорство с Българския Червен кръст и НЦТХ призовават телеманиаците да отпразнуват финалния сезон на сериала, като се включат в инициативата „Кръв за трона“. Кръводарител ската акция ще се проведе на 28-и и 29-и март между 10 и 14 часа в столичен мол, а ентусиастите ще бъдат възнаградени за доброто дело с тениска на героите и надпис „Кръв за трона“. Това е глобална кампания на НВО, която се провежда през март в различни градове в САЩ и в Европа. И докато проливането на кръв в името на Железния трон е история от света на Вестерос, то недостигът й за различни животоспасяващи интервенции е казус от реалния живот в световен мащаб.\nВ България всеки ден повече от 500 души се нуждаят от преливане на кръв, а 1 /3 от тях са деца.\nВ момента, от получаването на разрешение от Европейската агенция по лекарствата на дадена нова терапия до плащането й с публични средства в България, минават 547 дни. Ако новите регулации влязат в сила, периодът ще се удължи с още 400-500 дни и пациентите ще трябва да чакат 3 години, обясни Денев на форум, организиран от „Капитал“. Освен това от одобрените от европейската агенция над 120 нови терапии за последните три години едва 23 са одобрени и се плащат и в България. По тези критерии страната ни е на едно от последните места в Европа.\nДосега, за да бъде одобрена дадена нова терапия, се изискваше да няма негативна оценка на здравните технологии в Германия, Франция и Великобритания, т.е. там да е преценено, че ползите от продукта надхвърлят цената, която ще се плаща с публични средства за него. Занапред ще се изисква лекарството да има три положителни оценки и в трите държави. За всяка държава обаче тази оценка на технологиите зависи от национални специфики и няма единни европейски критерии. Някои държави дори не правят такива оценки за различни медикаменти – например във Великобритания за анти-СПИН терапиите или във Франция за продукти, които нямат голям пазарен дял, обясни Денев.\nОсвен това тези оценки не са еднозначни, те не казват плащайте или не плащайте, те включват редица показатели, които зависят и от национални специфики. „Така трудно може да се изпълни изричното задължение да има поне три категорично позитивни оценки“, допълни Денев.\nБолките в челюстта може да са признак на триене на зъбите по време на сън, което може допълнително да се утежни при повишени нива на стрес. Ог Американската дентална асоциация препоръчват употребата на специални предпазващи средства, които имат ефективност при 70% от пациентите.\nКачественият сън е съпроводен с позитивни сънища, които ни правят по-енергични през деня, обясняват експертите. Когато сме стресирани, се будим по-често, което нарушава нормалната ритмика на съня и юди до появата на неприятни сънища. Затова опитвайте се да спите поне 7-8 часа на нощ и избягвайте приема на алкохол и кофеин преди лягане.\nСпоред анализ, базиран на 14 проучвания, стресираните хора имат повишен риск от периодонтит. Хронично повишените нива на стресовия хормон кортизол могат да отслабят имунната система, като по този начин да подпомогнат растежа на болестотворни бактерии във венците. Лекарите съветват – ако се храним в офиса, винаги да имаме под ръка четка и паста за зъби. Колкото и странно да звучи, достатъчният сън и редовните физически упражнения са основата на здравите венци.\nПроучване в Япония, обект на което са били повече от 2000 души, доказа, че хора с хроничен сърбеж живеят под много по-голямо напрежение, отколкото останалата част от изследваните. Въпреки че неприятното чувство на сърбеж може да бъде причина за стрес, експертите смятат, че съществува и обратна зависимост. Психическото напрежение може да утежни състояния като дерматит, екзема и псориазис. Реакцията на организма към повишения стрес стимулира в по-голяма степен нервните окончания, което неминуемо води до сърбеж\nБезпокойството и прекомерният стрес могат да причинят стомашни болки заедно с главоболие, болки в гърба и безсъние. Експертите смятат, че хора, изложени на по-високи нива на стрес, са до три пъти по- предразположени на коремни болки, отколкото хората, живеещи без почти никакво напрежение. Причината за това е все още неизяснена, но една от теориите гласи, че мозъкът и храносмилателният тракт притежават общи нервни пътища. Когато съзнанието реагира на стреса, храносмилателната система също се възбужда и произвежда повишено количество на солна киселина, което създава проблемите. Ако страдате от чести коремни болки, консултирайте се най-добре с лекар, защото причината може и да бъде съвсем различна.\nМедицинските сестри ще протестират, докато не бъдат удовлетворени исканията им. Пощипвани, обиждани, шамаросвани от пияни пациенти, работещи на по 2 или 3 места, за да осигурят приличен живот на семействата си, те вече надигат глава. Въпреки синдикати, въпреки съсловна организация, въпреки лъжливите обещания на управляващите. Чакали и пречакали обещаните от миналото лято анализи за кадровата осигуреност в държавни и общински болници, за да видят накрая себе си в статистика, която се търкаля в публичното пространство поне 10 години.\nЩе дочакат и ще доживеят ли справедливо плащане на труда си? Или още поколения професионалисти по здравни грижи ще работят до над 72 г., защото и на младини заплатите им са били ниски, а като се пенсионират и пенсиите не стигат за хляба…\nЯсно е едно. С или без протест, парите им няма да станат кой знае колко много. Онзи ден след протест бяха подхвърлени едни 30 млн. лв. за общински и областни болници и за психиатриите. Миналата година подхвърлиха нещичко и на умиращи областни болници, за да може ГЕРБ да си запази кметовете. Утре Бащицата ще се разпореди незабавно да вдигнат заплатите на всички сестри сигурно. Все пак евро и местни избори чукат на вратата и никакви протести не бива да нарушават комфорта му на „Дондуков“ 1. Пък и в Банкя!\nНяма отговор обаче защо никой не си помръдва пръста да промени системата, колкото стратегии и програми да пишат чиновниците от МЗ, колкото и финансовият министър да се прави, че налива пари в здравеопазването, колкото и обществени поръчки да вървят по проекти с европари, нещата пак зациклят. Пациентите плащат поне половината от „безплатното“ си лечение. Медицинските специалисти виждат, че трудът им не получава достойно възнаграждение. А керванът, наречен здравна реформа, се върти в кръг повече от 20 години.\nКашлица, особено, когато присъщата за пушачите „тютюнджийска“ се променя.\nХрачки, особено, когато в тях се появи кръв.\nДа, това са симптомите на туберкулозата – болестта, от която са си отишли Йордан Йовков, Христо Смирненски, Георги Раковски, Антон Павлович Чехов, Фредерик Шопен, втората най-честа причина за смърт от инфекциозни заболявания…\nГоворим за жълтата гостенка в навечерието на Световния ден за борба с туберкулозата – 24 март. На тази дата през 1882 г. немският учен д-р Робeрт Кох съобщава пред Берлинското физиологично дружество, че открил, изолирал и идентифицирал причинителя на туберкулозата – Mycobacterium tuberculosis. През 1982 г. Световната здравна организация (СЗО) обявява тази дата за Световен ден за борба със заболяването. През т.г. на 24 март мероприятията в световен мащаб ще протекат под мотото: „Време е: за Свят без туберкулоза!“. От 18 до 22 март 2019 г. се провеждат безплатни прегледи за туберкулоза в лечебни заведения за диагностика и лечение на туберкулозата в областните градове на страната. Инициативата се провежда от 2009 г. и е допринесла за по-добра разкриваемост на случаите на туберкулоза и латентна туберкулозна инфекция, ефективна превенция на туберкулозата в страната и осигуряване на достъп до здравни грижи. Например през 2018 г. по време на кампании общо анкетирани за туберкулоза са 11 751 души, като на 6935 в риск от туберкулоза са извършени медицински прегледи и допълнителни изследвания. Болните в България през 2017 г. са намалели с 9%, в сравнение с предходната. През 2007 г. били 37,1 болни на 100 000 население, 10 години по-късно са 19,8 на 100 000.\nПричинител на болестта е туберкулозната бактерия която е много устойчива във външна среда, като в тъмни и непроветрени помещения може да живее и 3 години! Но е чувствителна на директна слънчева светлина и може да загине след 5-10 минути.\nНовите болни също са източник на зараза – един такъв болен за 1 година може да зарази 20 души. Медицината е категорична, че практически всеки човек се среща с туберкулозни бактерии, но около 22% от хората, изложени на продължителен контакт с микроба, заразяват, а от тях около 10% развиват болестта. Останалите са само носители на заразата, тъй като имунната им система се справя с микроба. Това състояние се нарича латентна туберкулозна инфекция. Важно е да се знае, че такива хора не заразяват други, но ако защитните им сили намалеят, самите те може да заболеят.\nВ България в момента лечението на туберкулозата се поема от МЗ, което означава, че дори болният да не е здравно осигурен, той получава безплатно лечение. Към профилактиката спада ваксинацията с БЦЖ ваксина след 48-ия час от раждането на бебето и реимунизиране при показания – на 7, 11 и 17 г. Ваксината не предпазва 100% от туберкулоза, но при заразяване без ваксинация се развиват тежки форми на болестта, категорични са специалистите.\nИ нещо интересно. Още от началото на XIX век се правят опити за създаване на такава ваксина, но световната наука смята, че първият реален успех в тази област е на микробиолога Албер Калмет и ветеринарния лекар Камил Герин едва през 1906 г. Ваксината БЦЖ („BCG“/Bacillus of Calmette and Guerin) е приложена за първи път във Франция на новородено, след което започва масова имунизация. След Втората световна война масовата ваксинация се налага и в САЩ, Великобритания и Германия. Пак през 1906 г. българският лекар д-р Стамен Григоров, описал бактерията Lactobacillus delbureckii subsp. bulgaricus – един от микроорганизмите, предизвикващи образуването на българското кисело мляко, съобщава за откритието си на ваксина против туберкулоза. Публикацията му в престижно медицинско френско списание обаче остава някак неизвестно за България тогава.\nОт 1944 до 1952 г. броят на диспансерите нараства от 22 на 95, броят на леглата нараства от 2900 на 5389, а лекарите – от 89 на 200.\nОт 1952 до 1972 г. диспансерите в страната вече са 115, а лекарите – близо 800.\nКапитал стр. 8,9\nВече над пет години управляващите трескаво се опитват да реформират здравеопазването в България и все не успяват, защото фокусът винаги е върху свиване на разходите, а не върху предоставяне на качествени и ефикасни услуги. През миналата година дори беше представена революционно нова визия за сектора, която предвиждаше цялостна промяна на модела на финансиране, която да бъде облечена в нормативна рамка през 2019 г. и да влезе в сила от началото на 2020 г. След острите критики на предложените промени и липсата на консенсус относно бъдещето на сектора активността на министерството затихна единствено за да бъде заместена от нови идеи от Националната здравноосигурителна каса (НЗОК).\nОсновната идея всъщност е стара, не работи, противоречи на националното и европейското законодателство и няма да подобри качеството на здравните услуги, но със сигурност може да влоши работата в сектора и да нанесе дълготрайни щети. Предложението е касата да сключва договори за предоставяне на здравни услуги само с изпълнители на медицинска помощ с държавна и общинска собственост, а частните болници да се финансират от пациентите. Идеята е сбъркана на толкова много нива, че е трудно да се обхванат всички проблеми, свързани с нея, затова ще се фокусираме върху основните.\nНаличието на частни болници не е самоцел – те се създават, защото има търсене за тях. Причините са много – по-високо квалифицирани медицински специалисти, по-добра материална база (включително оборудване, стаи, условия), по-добро отношение и т.н.\nИдеята НЗОК да работи само с държавни и общински болници е сбъркана на толкова много нива, че трудно се обхващат всички проблеми.\nНакратко – по-високо качество и удовлетвореност от медицинските услуги. Ако нямаше търсене за този вид услуги, новосъздадените частни болници биха фалирали.\nСпоред чл. 6 и 17 от конституцията на България различните видове собственост се ползват с еднаква закрила от закона и с равни възможности за развитие. Ограничението НЗОК да сключва договори с частни болници означава, че държавните и общинските ще са в привилегировано положение спрямо всички останали болници, което противоречи на конституцията. Противоречие има още със Закона за здравното осигуряване, според който задължителното здравно осигуряване дава свободно право на избор на изпълнител в страната, което „не може да бъде ограничавано по географски и/или административни основания“. Противоречие има и по отношение на европейското законодателство както за неравноправно третиране на юридически лица, така и за условията, при които е допустимо предоставяне на държавна помощ.\nСтесняването на обхвата на изпълнителите на медицинска помощ, с които НЗОК може да сключва договор, реално ограничава конкуренцията и избора от страна на пациентите. Търсенето на по-качествени услуги, което е причината за създаване и на частни болници, ще остане неудовлетворено. Нещо повече – при намаляване на конкуренцията намалява и стимулът за предоставяне на по-качествени медицински услуги и стремежът към по-висока удовлетвореност на пациента. Казано накратко, пациентите ще бъдат принудени да плащат същата цена, но срещу нея ще получават по-ниско качество на услугите и ще са по-малко удовлетворени от тях.\nПроблемът, който НЗОК се опитва да реши, е, че публичният ресурс за здравеопазване е ограничен и следва да се изразходва по най-ефективния и най-ефикасния начин. Не става ясно обаче защо касата смята, че една болница е по-ефективна или по-ефикасна от друга. Вместо парите да следват пациентите, т.е. финансирането да зависи от избора им, НЗОК смята, че знае по-добре от един пациент дали за него/нея е по-добре да се лекува в държавна, общинска или частна болница.\nАко касата иска ограниченият публичен ресурс за здравеопазване да се харчи по-добре, би трябвало да се фокусира върху намаляване на злоупотребите (например изкуствено търсене, генерирано от наличието на изпълнители на медицинска дейност), насърчаване на конкуренцията и насочване на ресурси към изпълнители, чието лечение постига желания резултат на възможно най-ниска цена. За целта следва да се обновят критериите за сключване на договор с НЗОК. По този начин болниците, които предоставят качествени медицински услуги и които са предпочитани от пациентите, независимо от собствеността им ще сключат договор с НЗОК, а останалите – не, което спестява всякакви правни, институционални, икономически, логически и какви ли още не проблеми.\nПроблемът е, че администрацията много рядко търси ефективност или ефикасност, защото ако го правеше, голяма част от общинските и държавните болници щяха или да са закрити, или преструктурирани, или приватизирани и нямаше да е необходимо в момента да се търси решение за тях. Формулата е много проста: държавна или общинска болница не работи много добре предприемач смята, че може да се справи по-добре, и създава частна болница -> в следващите години пациенти, които са се лекували в държавната/общинската болница, предпочитат да го правят в частната -> паричният поток на държавната/ общинската болница намалява до ниво, при което тя не може да покрива оперативните и финансовите си разходи.\nСлед това би трябвало да се приеме план за преструктуриране и оздравяване на болницата, който, ако не сработи, да бъде последван от приватизация или фалит и ликвидация. Да, обаче премиерът каза, че няма да се закриват държавни и общински болници. Затова излиза, че вместо да се въведе електронна здравна карта и рейтинг на болниците и пациентът сам да избира къде да се лекува, следващото най-логично нещо, поне в главите на управляващите, е да се спре финансирането на работещите частни болници и да се дадат парите на тези, от които пациентите са избягали. Умно, нали?\nНовият гигант на „Изток“\nСобственикът на болници д-р Михаил Тиков започва да строи 10 етажа жилища и 25 етажа офиси на терена на бившия автосервиз „Изток“. Върху 6.5 декара ще се застроят 73 хил. кв.м, като първа ще е кооперацията. Трафикът в района на 4-и километър ще нарасне силно, особено след бъдещ проект в съседство на братя Домусчиеви и „Химимпорт“.\nКапитал стр. 50-51\n„Тинтява“ е двупосочна, доскоро тиха софийска уличка, явно мислена да свърже жителите на най-източната част на квартал „Изток“ с „Цариградско шосе“. Излиза на локалното под булеварда малко преди кръговото на „Четвърти километър“. В движението се влиза тромаво, поне на три стъпки. Първо се изчакват колите, идващи по локалното, после автомобилите, слизащи от булеварда. После пак чакате на кръговото пред сградата с офисите на VMWare. Привечер на изхода на „Тинтява“ започнаха да стават тапи – особено когато работещите в новите бизнес сгради в квартала тръгват да се прибират по домовете си.\nОт седмици в самия край на ул. „Тинтява“ откъм „Цариградско шосе“ един багер разчиства последните остатъците на бившия автосервиз „Изток“. Там върху терен 6.5 дка собственикът „Софиямед“ и на още пет болници в страната – доктор Михаил Тиков, започва да строи. Ще се появят „10-етажна жилищна сграда и 25-етажна административна сграда“, по информация от инвеститора.\nНай-високо в квартала\nНовата офис сграда ще е най-високата в района. От лявата страна на „Тинтява“ се редуват предимно 4-етажни блокчета, но до самия булевард са построени и две тухлени сгради от 10 етажа. Вдясно последните години се появиха редица нови постройки, но под 10 етажа.\nДружеството „Изток плаза инвест“ на Михаил Тиков вече има строителни разрешения от главния архитект на София за 73 хил. кв.м разгъната засроена площ, от които 55.6 хил. кв.м над земята. Обектът е определен като „многофункционална сграда с офиси, хотел, жилища, ателиета, ресторанти, подземни гаражи и трафопост“.\nРазрешителното на етап I е за жилищна сграда с три входа и РЗП 20 656 кв.м (почти 30 хил. кв.м със сутерена) и е от края на ноември, а това за етап П – два\nО Така ще изглежда жилищната сграда. За административната д-р Тиков предпочита да говори на по-късен етап – когато има визуализация корпуса с РЗП 34 908 кв.м (43 028 кв.м със сутерена), е от края на февруари. За сравнение – най-голямата жилищна сграда, получила разрешително в София за цялата минала година – Amaya Residence на „Билд инвест България“, е с РЗП 36 369 кв.м, а най-голямата офис сграда – на Николай Вълканов от „Минстрой“, е с 46 556 кв.м РЗП. Но заедно жилищата и офисите в новия проект са с рекордна площ.\n„Изток плаза инвест“ е собственост на „Булфарма“, в която съдружници са д-р Михаил Тиков и двамата му синове, и на ДКЦ „Пълмед“, което е на „Булфарма“. Това дружество е компанията майка в групата, създадена от Михаил Тиков през 1997 г. като търговец на едро с лекарства, която притежава и верига аптеки в Пещера и Пазарджик. Сега то има над 20 дъщерни компании, сред които и строителната „Заводски строежи – ПС“, Пазарджик.\nНа нивото на „Артекс“\n„В момента сме в процес на избор на подизпълнител за строителството до кота нула“, казва д-р Михаил Тиков. Задачата предвижда изграждане на паркинги на три подземни нива и включва около една четвърт от разрешената РЗП.\n„Апартаментите ще са около 200, между 60 и 150 кв.м, но ще има и до 200 кв.м. „По качество строителството няма да отстъпва на това в сградата на „Артекс“, която е в съседство на „Тинтява“, добавя той, като показва терена от балкона на последния етаж на болницата си „Софиямед“. Тя е отсреща – на „Г. М. Димитров“.\nПосочената като модел сграда на „Артекс инженеринг“ се нарича „Виделина“, разположена е на „Тинтява“ 1А-3, построена е за година и половина и вече изцяло е разпродадена по информация на д-р Тиков и на сайта на архитектурно-строителната компания. Неговата сграда ще е своеобразно продължение на същата архитектурна линия.\nТеренът на „Виделина“ също е част от този на бившия автосервиз „Изток“, който впоследствие е разделен. „Артекс“ купува частта към квартала, а външната с излаз на „Цариградско шосе“ 28 става собственост на д-р Тиков в края на 2017 г. за 11.75 млн. лева. Преди кризата фондът за дялови инвестиции с гръцки капитали Global Finance обяви, че е купил терена на сервиза за 17 млн. евро. „Изток плаза инвест“ всъщност придоби дружеството „Глобал София пропъртис“, в което имотът е апортиран (по този начин се пестят такси по сделката). Оценката на въпросните 6 декара е била 2.4 млн. лв., но в отчета на придобитото дружество се виждат въпросните 11.75 млн. лева като финансови приходи.\nДотук д-р Тиков е построил шест болници – университетските болници „Софиямед“, „Пълмед“ в Пловдив и „Здраве“ в Пазарджик и медицински комплекси в Бургас, Пещера и Велинград. Той е един от двамата големи инвеститори в частни болници в България. Притежава и седем поликлиники. В началото на април ще открие и новия ДКЦ „Софиямед 2“ в Люлин. Там ще има около 100 лекарски кабинета, като в изграждането и оборудването (което включва и ядрено-магнитен резонанс) са вложени 4.5 млн. лева по негова информация. Строил е и жилищни кооперации в Пазарджик с общо над 150 апартамента. И все по-активно навлиза на пазара в София. През юли миналата година дружество на Михаил Тиков придоби недовършената сграда на ИПК „Родина“ и терен от 56 декара до „Цариградско шосе“ за 40млн.лв. Това е и най-голямата сделка за строителен терен в София за последните три години.\nПроектът „Тинтява“ е дебют на Тиков на жилищния пазар в столицата и вълненията му са свързани най-вече със срока на изпълнението. Очаква се жилищата да бъдат довършени най-късно до две години, но по думите му бизнесът е труден заради недостига на работна ръка, покачването на цената на труда и на материалите. Д-р Тиков обяснява, че ще строят успоредно двете сгради до кота нула и после ще се фокусират върху жилищата. Изграждането ще бъде финансирано със собствени средства и с кредити. За административната сграда предпочита да говори на по-късен етап, когато е готова и визуализацията й. Не изключва частнични промени в предназначението й според това как ще се развие пазарът в София. Притесненията му са, че предлагането на офиси е огромно и според него изпреварва търсенето. За сегашните жители на квартала притеснението е, че скупчването на 35 етажа нови хора на края на ул. „Тинтява“ ще е проблем за трафика. Тиков уверява, че за да получи ПУП, предишният собственик на имота е представил съответния анализ за влиянието на строежите върху транспорта в района. „Освен това имаме директен излаз на „Цариградско шосе“ (на локалното – бел. ред.), казва той.\nПрекият изглед от балкона на „Софиямед“ към сградата на „Артекс“ всъщност е препречен от няколко сгради в розов цвят. Това е Casa Viva, един от ранните жилищни комплекси затворен тип, пуснат в експлоатация още през 2008 г. Включва 90 апартамента, 55 гаража и паркоместа, плувен басейн и ресторант, денонощна охрана и пр. Строителното разрешително е дадено през 2005 г. от тогавашния главен архитект Стефан Янев на 11 физически лица и на инвеститора „Агора – Ин“. В онези години комплексът е новост и се радва на голям интерес. Сградата на Casa Viva изглежда като строена „в нищото“ и по обявите за продажба и наеми сега адресът е – 40 м от улица „Любен Русев“ 6. Любопитното е, че на цифровия кадастър iSofMap и в момента теренът на комплекса е описан като „за инфраструктурни цели“. От балкона се вижда и голям подготвен за застрояване терен в зоната между Г. М. Димитров“ и „Любен Русев“. През декември 2018 г. Столичният общински съвет одобри подробен устройствен план в местността, който включва жилищна сграда с 68 апартамента, осеметажен хотел със 140 двойни стаи, офиси и хипермаркет на този имот. Най-високата част ще е висока 61 метра, или 20 етажа. Магазинът по предварителна информация ще е Kaufland и ще има подземен паркинг с 265 места. За жилищата, офисите и хотела се предвиждат четири нива паркинги за 196 коли. ПУП-ът е придвижен от дружеството „Есте пропъртис“. чиито крайни собственици са братята Кирил и Георги Домусчиеви, и от дружеството със специална инвестиционна цел „Недвижими имоти София“, което е свързано с групата на „Химимпорт“. Промяната на устройствения план на терена е минала през общинския съвет едва от втори опит. Първия път докладът е бил оттеглен, за да се изработи транспортно проучване, което да покаже как ще повлияе новото мащабно застрояване на трафика в района. То е платено от инвеститорите и очаквано е установило, че улиците в района не са натоварени до проектния си капацитет и има място за още коли.\nСрещу разрешаването на новото застрояване заради трафика, който ще генерира, са се обявили от психоболницата „Св. Наум“, собственикът на офис сградата, в която е VMware – „Бернард изток тауър“, живеещите в близката кооперация „Балкан“, както и дружеството на д-р Тиков, но негативните им становища не са взети предвид.\n„Смятам, че различните по своя характер и тип лечебни заведения трябва да получават и различно заплащане според техния принос в лечението на пациентите. Няма как да има уравниловка, няма как и отново да се върнем към бюджетиране“, допълни той и уточни, че това е неговата лична позиция.\nНов метод за диагностика на рак на простатата в Аджибадем Сити Клиник\nСтандарт стр. 48\nОт началото на март 2019 г. в Клиниката по нуклеарна медицина към Аджибадем Сити Клиник Онкологичен център стартира хибридна образна диагностика на простатен карцином /ПК/ с нов радиофармацевтик в съответствие със световните стандарти. Изследването ще се провежда за пръв път не само в България, но и в Източна Европа.\nКрайният ефект от иновативната диагностика е промяна на терапията при средно 54% от пациентите и назначаване на персонализирано лечение. При 10% от болните с начално стадиране терапевтичният режим преминава към радикален и очаквано пълно излекуване на пациента. Оптимизирането на лечебния план води до спестяване на средства от други скъпоструващи инвазивни и неинвазивни изследвания както за пациента, така и за лечебното заведение. Процедурата ще се извършва по НЗОК за здравноосигурените пациенти и срещу заплащане за неосигурените.\nПонастоящем за диагностика и стадиране на ПК се използват ядрено-магнитен резонанс и компютърна томография с контраст за онагледяване на рецидивите. Но те не са достатъчно точни, особено при ниски стойности на туморния маркер. Използването на новия радиофармацевтик 68Ga-PSMA в комбинация с молекулярната образна диагностика и ПЕТ скенер позволява на лекарите да забележат патологични изменения в по-ранен стадий дори и при ниски стойности на туморния маркер.\nКлиниката по Нуклеарна медицина към Аджибадем Сити Клиник Онкологичен център, разполага с най-високочувствителен Г1ЕТ-КТ скенер с 5 детектора, уникален за България с възможност онкологично болните да бъдат изследвани за по-кратко време и с по-малко количество радиоактивна субстанция. Така се спестяват редица неудобства от едно дългопротичащо изследване и се намалява лъчевото натоварване с около 30%.\nПрофесионалистите по здравни грижи излязоха на втори национален протест\nРепортер: 20 дни не стигнаха, за да се разберат протестиращи и управляващи. Точно в 15 часа медицински работници от цялата страна поискаха промяна. В София те разпънаха палатка пред здравното министерство и блокираха площад „Света Неделя“ и бул. „Тодор Александров“.\nМая Илиева: Смятам да преминем към ефективни стачка, такава е идеята и на повечето колеги от страната. Ще спрем да работим – в началото по едни час, след това ще увеличаваме времето и така докато ни чуят.\nРепортер: В Пловдив протестиращите се събраха пред сградата на общината.\nРепортер: В Кюстендил към здравните работници се присъедини омбудсманът Мая Манолова.\nМая Манолова: Аз ще стоя с тях, докато бъдат осъществени техните искания. Те имат и други цели, други искания, които няма как да се случат в близките месеци.\nРепортер: Между 560 и 770 лева е заплатата на сестрите във Варна.\n– Навсякъде по света една медицинска сестра се грижи за един пациент в кардиореанимация. Аз се грижа за трима до четирима.\nРепортер: Медицинските сестри оспориха данните от анализа на здравното министерство за заплатите в държавните и общинските болници. Вчера здравният министър Кирил Ананиев обяви, че до три седмици ще има ясна методика за формирането на работната заплата. Протестите ще продължат до приемането ѝ.\nИнтервю с Кирил Ананиев, министър на здравеопазването\nКирил Ананиев: Не вчера онзи ден събрах директорите на държавните болници в министерството, специално поставих този въпрос, беше ми казано категорично, че не е оказван от тях натиск. А аз сами я не мога да допусна, да лиша хора от законовото им право да протестират.\nКирил Ананиев: Това забавяне не е проблем на Министерство на здравеопазването или на Фонда за лечение на деца, парите трябваше да вървят по един специален ред поради това, че румънската страна не искаше парите да пристигнат в евро, искаха в румънски леи, което се наложи да се използва друга банка – извън Европа, което забави този процес. Но през цялото време румънската болница, на своя екран, е виждала превода на парите по тяхната сметка. Само, че процедурно се забави прехвърлянето на парите.\nИнтервю с Даниела Дариткова, депутат от ГЕРБ\nВодеща: Каква ще е реакцията на управляващите за протеста на медицинските сестри? На живо от парламента ще включим сега Лора Инджова, чийто събеседник е Даниела Дариткова от ГЕРБ, също лекар. Добро утро!\nВодещ: Добро утро! Един друг момент има. Вчера от ГЕРБ съобщиха, че дават едно избираемо и едно, там вече ще има състезателен момент, второ място за СДС в общи листи, с които отиват на евроизборите. Добро утро!\nРепортер: Добро утро! Всички тези политически теми ще ги коментираме, разбира се. Започваме обаче първо с протеста на медицинските сестри, който започва днес в цялата страна, затова няма как да подминем тази тема заедно с Даниела Дариткова, депутат от групата на ГЕРБ в парламента. Добро утро, г-жо Дариткова!\nД-р Даниела Дариткова: Добро утро!\nВодещ: Как ще коментирате това недоволство? Казват: нашите искания не са изпълнени, настояваме за две минимални… две средни заплати, като основна база за започване на работа като медицинска сестра. Кога ще се изпълнят тези искания?\nД-р Даниела Дариткова: Аз смятам, че наистина част от исканията на медицинските сестри са справедливи, но ние трябва да търсим диалога и реалистичните обещания. Няма как министърът на здравеопазването да определи заплатите на всички медицински сестри, защото те работят с различни отговорности в различни звена на медицинската помощ. Оттам трябва да се търси наистина едно реалистично решение, което беше предложено от министъра – да се направи стандарт за това, според професионалната отговорност, какви трябва да са нивата на заплащане на медицинските сестри. Аз вярвам, че диалогът ще бъде възстановен. Вярвам, че наистина решенията ще се намерят с една добра комуникация с управителите на лечебни заведения, защото наистина управителите на лечебни заведения са тези, които с трудовия договор, който се подписва със съответните лечебни заведения, определят нивата на заплатите.\nРепортер: Означава ли това, че искането им за две минимални заплати, като стартова база за работа, може и да не бъде изпълнено?\nД-р Даниела Дариткова: На този етап аз не виждам във финансирането на сектора за тази година възможност за определяне на две минимални заплати, като основна заплата. Иначе, брутните заплати на медицинските сестри достигат наистина в някои лечебни заведения, които са сериозно работещи, добри стойности, защото в много голяма част от лечебните заведения в началото на годината вече са повишени заплатите на медицинските сестри, на други предстоят да бъдат повишени.\nРепортер: Но те са на улицата днес?\nД-р Даниела Дариткова: Ангажиментът на Министерството е за това да осигури повече средства за сектора. Този ангажимент е изпълнен с 30 млн. повече, които ще се разпределят между общинските и областните болници. Надявам се наистина да се разсъждава реалистично, защото и за начинаещ лекар не можем да определим две минимални заплати, като основна заплата.\nРепортер: Преди да преминем към останалите политически теми нека да погледнем към тези 30 млн. Какво означават тези 30 млн. за една заплата за една медицинска сестра? Защото това някак си не става ясно.\nД-р Даниела Дариткова: Няма как да се направи пряка корелация между тези 30 млн. и съответното заплащане на медицинската сестра. Всяко лечебно заведение формира приходите си по няколко начина. От една страна, основните плащания идват по линия на Националната здравноосигурителна каса и част от плащанията идват от Министерството на здравеопазването, което заплаща за дейности като спешна помощ, хемодиализа и други дейности. Така формираните общи приходи на лечебното заведение се разпределят за заплати и за останали разходи на лечебното заведение, като препоръката, и в повечето случаи това е така, 60% от приходите на лечебното заведение да са за плащане на персонала. Оттук нататък във всяко лечебно заведение се подписва колективен трудов договор, определят се нива на минимални работни заплати, както за медицинския персонал, така и за немедицинския, и така се формират работните заплати.\nРепортер: Разбрахме. За да завършим тази част…\nД-р Даниела Дариткова: Министърът не определя заплатите в сектора, освен за лечебните заведения, в които работи.\nРепортер: Министърът не определя заплатите, но министърът каза, че ще даде тези 30 допълнителни милиона за повишаване на заплатите. Така…\nД-р Даниела Дариткова: Това са възможностите на държавата да повиши приходите на лечебните заведения.\nРепортер: Какъв е ходът на управляващите оттук нататък?\nД-р Даниела Дариткова: Продължаваме диалога. Вчера се срещнахме с официалната законова организация на медицинските сестри – Българската асоциация на професионалистите по здравни грижи, която обединява различни медицински специалисти. Разговаряхме с тях и търсим наистина реалистични решения за увеличаване на средствата, които се заплащат за труда на медицинските сестри. От друга страна, се търси подобрение на условията на работа. Но трябва всяко едно лечебно заведение да се разглежда индивидуално. Защото, пак повтарям, от анализа, който направи министърът, има значителни разлики между нивата на заплащане на медицинските сестри.\nРепортер: Ще продължим да следим темата. Разбира се, предстоят и срещи, предполагам, и с протестиращите и със здравния министър, за да се стигне до някакъв механизъм.\nД-р Даниела Дариткова: Искрено се надявам диалогът да се възстанови.\nРепортер: Минаваме обаче към останалите теми, тъй като ни остава много малко време. Вчера стана ясно, че ГЕРБ отиват към евровота заедно със СДС. Защо? Защо беше необходимо това? Вече започнаха едни коментари, че управляващата партия си е взела патерица заради паниката от заплаха за загуба на изборите. Цитирам опозицията. Те веднага коментираха темата. Вашият отговор обаче какъв е?\nД-р Даниела Дариткова: Категорично няма нужда от патерица за политическа партия ГЕРБ за явяване на изборите. Винаги сме се явявали сами на избори. И последните социологически проучвания сочат, че ние имаме значителна преднина пред нашия основен опонент. На нас ни трябва…\nРепортер: За първи път обаче ГЕРБ ще бъде с някой друг.\nД-р Даниела Дариткова: На нас ни трябва наистина партньор. Трябва ни партньор, който да бъде не само наша коалиция, но и наш опонент, наш коректив. Това виждаме в Съюза на демократичните сили, защото това е първата партия членка на Европейската народна партия. Ние сме партията, която вече повече от десет години побеждава БСП, основния ни опонент, и смятам, че е логично и нормално тогава, когато търсим силна Европа, тогава, когато търсим едно добро представителство на Европейската народна партия в парламента, ние да имаме именно такъв коалиционен партньор. Това ще даде сила и на ГЕРБ, защото на нас не ни трябват слаби партии в дясно – на нас ни трябва силна опозиция в лицето на БСП, но ни трябват и добри корективи в рамките на дясното политическо пространство. В същото време, смятам, че това ще възроди и СДС и по този начин ние ще отговорим на писмото на Жозеф Дол, който наистина иска обединение вдясно, за да може Европейската народна партия да бъде силна в бъдещия парламент.\nРепортер: Добре, вслушахте се в Жозеф Дол очевидно, но как ще изглежда листата? Това трябва да научим, предполагам, до края на март, вече стана ясно. Водачът на листата кой ще бъде? Мария Габриел е събрала най-много номинации, разбрахме миналата седмица, но в медийното пространство се появи спекулация за името на депутата от ГЕРБ, от гражданската квота на ГЕРБ Георги Марков. Как приемате тази спекулация? Като спекулация или един, така, добър… добро подсказване, да го кажем така, че той е вероятният водач на лисата на ГЕРБ?\nД-р Даниела Дариткова: Виждам нетърпението, с което се очаква листата на ГЕРБ. Всичко това ще се разкрие на31 март, когато ще бъде представено окончателното подреждане на всички номинирани по демократичен начин в нашите партийни структури и тяхната подредба ще стане известна. Смятам, че това ще бъде една силна листа, с която ние ще спечелим отново доверието на избирателите.\nРепортер: Подходящ ли е Георги Марков за водач на листата на ГЕРБ и би ли привлякъл повече симпатизанти с оглед на това коалиране със СДС?\nД-р Даниела Дариткова: Личностите за нас са важни, но е много по-важна голямата цел, която имаме, а именно силно представителство в Европа, за да отговорим на всички предизвикателства, които в момента стоят пред Европейския съюз.\nРепортер: Благодаря Ви много! Това е засега от парламента. Разбира се, ще проследим целия пленарен ден. Какво ни очаква – гледайте в обедната ни емисия новини.\nПациентски организации Заедно с теб свалят доверието си от министъра на здравеопазването\nПациентски организации Заедно с теб обявиха, че свалят доверието си от министъра на здравеопазването заради недостига на животоподдържащи лекарства, заплащани от Център Фонд за лечение на деца, съобщи пред Хоризонт Пенка Георгиева , председател на организацията.\nПенка Георгиева: На вчерашното заседание на обществения съвет на Фонда за лечение на деца ни беше съобщено, че фармацефтичните компании отказват да закупуват лекарства за болниците, за нашите деца, които са одобрени. Тук става въпрос от 6 март от заседанието за 18 деца, от 20 март за 20 деца. Изключително сме притеснени от т. нар. проект на наредбата за преминаването на фонда към касата, в който има изключително много неясноти и неуредици. Както и от нежеланието на министъра на здравеопазването да даде конкретни отговори, какво точно се случва и как ще се случи, въпреки изпратените писма от директора на Център Фонд за лечение на деца.\nРепортер: Закриването на обществения съвет към фонда, в който участваха десетки педиатри, също крие риск от липса на компетентна лекарска оценка по заявленията на хиляди деца, каза още Пенка Георгиева.\nБолни деца остават без лечение, тъй като фирмите доставчици започнали да отказват лекарства\nБолни деца остават без лечение, тъй като фирмите доставчици започнали да отказват лекарства заради несигурност, сигнализираха Дарик пациенти. Причината е свързана със закриването на Фонда за лечение на деца и вливането му в здравната каса, което поставяло под въпрос дали тези лекарства ще бъдат заплатени, смятат от пациентски организации Заедно с теб. Заради отношението на здравните власти към болните деца, което от сдружението определиха като крайно безотговорно, организацията сне доверието си от здравния министър Кирил Ананиев. Темата следи Димитър Панев.\nРепортер: Със закриването на Фонда министърът на здравеопазването разруши една добре работеща структура и хвърли лечението на децата в неясноти и хаос, категорична бе пред Дарик Пенка Георгиева, председател на пациентските организации.\nПенка Георгиева: Пациентски организации Заедно с теб снемат доверието си от министъра на здравеопазването, тъй като на вчерашното заседание на Обществения съвет на Фонда за лечение на деца ни беше съобщено, че фармацевтичните компании отказват да доставят лекарства, които се отпускат на децата през фонда на болниците, тъй като има несигурност относно заплащането поради хаоса с преминаването на фонда към НЗОК.\nРепортер: По думите на Георгиева проблемите са започнали още на 6 март. Фирмите не желаели да доставят лекарства, тъй като изпитвали несигурност дали ще им бъде платено.\nПенка Георгиева: Лечението на децата е застрашено, защото то изостава с месец и нещо, ако въобще нещата тръгнат в НЗОК. Тука става въпрос за тежки онкологични заболявания на деца с много сериозни заболявания, които получат нерегистрирани лекарства или т.нар. off label лекарства, които са показани за други медицински показания, за други случаи или възрасти. Така че това е много тревожно. Това, което ни накара да снемем доверието си от министъра на здравеопазването е хаосът, който създаде, нежеланието да отговаря на писмата, които изпраща директорът на Фонда за лечение на деца към него по въпроси, обсъждани от Обществения съвет.\nРепортер: Неяснотите и неуредиците са много, категорични са от организацията. Не било ясно как ще се договарят цените на лекарствата, когато фондът премине към касата. Родителите били притеснени и за начина, по който ще се лекуват децата извън Европейския съюз.\nbls 22.03.2019 22.03.2019 Новини\n← 78 млн. не стигат, за да вземат всички сестри по 950 лева\nПРАВИЛА ЗА УСЛОВИЯТА И РЕДА ЗА УТВЪРЖДАВАНЕ ОТ НЗОК ЗА ВСЯКА РЗОК И ЗА ВСЯКО ТРИМЕСЕЧИЕ КЪМ ДОГОВОРИТЕ С ИЗПЪЛНИТЕЛИТЕ НА ИЗВЪНБОЛНИЧНА ПЪРВИЧНА И НА ИЗВЪНБОЛНИЧНА СПЕЦИАЛИЗИРАНА МЕДИЦИНСКА ПОМОЩ НА БРОЯ НА НАЗНАЧАВАНИТЕ СПЕЦИАЛИЗИРАНИ МЕДИЦИНСКИ ДЕЙНОСТИ И СТОЙНОСТТА НА НАЗНАЧАВАНИТЕ МЕДИКО-ДИАГНОСТИЧНИ ДЕЙНОСТИ →


Лубиц лъгал, че е в болнични, през това време летял - Последни Новини от DNES.BG\nЛубиц лъгал, че е в болнични, през това време летял\nВторият пилот на разбилия се А320 казал, че е претърпял катастрофа\n2 апр 2015 13:14, Елка Василева\nАндреас Любиц. Снимка: Reuters\nВторият пилот от компанията Джърмануингс, заподозрян, че умишлено е разбил самолета А320 със 150 души във френските Алпи, лъжел лекарите, че е в болнични, а през това време летял, пише германският всекидневник "Билд", предаде Ройтерс.\nВестникът цитира източници от следствието, според които 27-годишният Андреас Лубиц е потърсил медицинска помощ заради проблеми със зрението. Той не скрил от лекарите, че работи като пилот, нито че работодателят му е Джърмануингс, но умишлено скрил факта, че все още работи.\nЛубиц съобщил за депресиите си още през 2009 г.\n31 мар 2015 21:24\nМедицинският картон на Андреас Лубиц предаден на прокурорите\n30 мар 2015 16:06\nСледователите все още се опитват да установят кое е накарало Лубиц да поеме контрола на самолета, да се заключи в кабината и да не пусне командира на полета и очевидно да разбие самолета в планината.\nСпоред медицинската документация Лубиц е декларирал, че взима медикаменти за лечение на депресия и пристъпи на тревожност и паника, пише "Билд" и уточнява, че става дума за антидепресант и успокоителното Лоразепам.\nАвиокомпанията Джърмануингс съобщи вчера, че когато Лубиц възобновил обучението си като пилот през 2009 г., предоставил на авиаторското училище медицински документи, показващи, че в миналото е боледувал от остра депресия.\nОще по темата: ДжърмънуингсАндреас Лубиц\nАз не чета тези легенди за последния самолет. Априори ми е ясно, че става дума за други неща.\nАре стига простотии и смотаняшки заплитания на още лъжи. Бог да пази света от псевдочовеци.\nПараграф 22 преди 5 години\n"Летейки,той се проявяваше като пълен психопат,и получаваше правото да не лети,но възползвайки се от това право,той се превръщаше в нормален и не можеше да се освободи от полети."Цитат от романа Параграф 22 .Книгата е преди всичко критика на бюрократичната американска система, в която не винаги витае разумът.\nСледователите от ФБР сами са предложили помощта си на своите европейски колеги,за да се сглоби пъзелът на обвитата в догадки катастрофа.Един корейски самолет се жертва за разбиване ПРО на Русия.Един самолет,свален над Украйна с цвета на анти СПИН специалистите в света бе използван за атака срещу RU.Брадви в самолета (след 9.11?). Защо няма оксижен? Луди и слепи 600 часа карат самолет (боса по асфалта). Снимки от сметище-място на катастрофа.7 минути пътниците мислят,че са в увеселително влакче.\nи другите чули недочули, точно тази снимка е истинската му, не коментирайте неподготвени!\npravosudija tocka net\n...drug pogled vurhu nestata...\nХарпър преди 5 години\nИмам един въпрос. Вчера прочетох, че снимката му е сгрешена т.е. лицето на нея е Андреас Гюнтер, който си е жив и живее в Швейцария. Ако е така, защо още я използват за Андреас Лубиц... Някъде нещо се губи като цяло по тази тема, страхотни красноречия.\nПочва всичко вече да изглежда , като една зле скроена измислица.\nЧе то и аз мога да излъжа ,че съм летял и мога да летя , въпреки че съм избягал от лудницата.\nМисля ,че истината е наистина неудобна и само уважението ми към починалите , ме възпира да коментирам...\nГълъбина преди 5 години\nСпрете да използвате тази снимка! Стана ясно, че има съвпадение на имената и тя е на друг човек...\nДо Ванката. Ако това се докаже със сигурност ще им съдерат кожата на работодателите. Най-малкото роднините на загиналите няма да ги оставят на мира, оттам нататък тръгва следствие и прокурори. Все пак това не е България, там законите са за всички.\nАко болничните са електронни, значи работодателят е знаел и е шмекерувал, както нашите работодатели. И сега е редно да им съдерат кожите, защото от лакомия затриха 150 живота.\ngubat se v prevoda neshto ,ostra ili tejka ,a drugoto e napisano na fantaziq\nЕ как някой ще излъже че е в болнични, пък ще ходи на работа, а защо да го прави. Тук това някаква германска логика ли се явява, щото това не може дори и в България да стане. Или всичко с тоя Лубиц е пълна измислица, просто им трябва виновен. Горките му родители, как ли се чувстват. Не стига загубата им, а и ще го набедят за виновен, не знам, мислех че в нормалните страни такива неща не стават.\nпоредна партенка за наивници , вече съм сигурен че човека не е виновен , просто е изкупителна жертва\nКви са тия глупости. В германия болничните са електронни, и веднага ще те хванат ако работиш докато си болничен. В авиацията не е като да си ходиш на нормална работа, всичко е по график и щом излезе болничен, самато система за наряд не те допуска на работа. А и излиза че не е криел че има проблем, щом си е признал че пие лекарства. Цялата работа започва да смърди сериозно. Някои си търси удобна жертва.... Преди да се намери втората (по-важна) черна кутия всичко е спекулация!\nЛъгал, че е лъгал, ама нас защо лъжат!\nЛъгал, че е в болнични? Нали беше лъгал, че не е в болнични и затова е на работа???


Конър Макгрегър: Трябваше да изритам Мейуедър в главата — MMA.BG\nНачало / Новини / Бокс новини / Конър Макгрегър: Трябваше да изритам Мейуедър в главата\nКонър Макгрегър си изля душата в социалните мрежи и реши да си припомни първата професионална битка в бокса. Бившия двоен шампион на UFC направи дебют на ринга през 2017 година и се изправи срещу Флойд Мейуедър. Малцина даваха шансове за ирландската звезда, а експерти прогнозираха, че той дори няма да удари Мейуедър.\nЗа изненада на всички Макгрегър се представи много добре и загуби с нокаут в 10-тия рунд. Тази битка му донесе огромни приходи и сега Конър отново гледа към бокса. Той се е спрял на друга легенда в лицето на Мани Пакиао и твърди, че ще се бият в Близкия изток. В своя акаунт Макгрегър сподели, че трябвало да изрита Мейуедър в главата, а след това да загуби с дисквалификация и да плати глоба. Ето какво още написа Конър:\nТова е първия удар в боя срещу Мейуедър. Вкарах го на точното място през неговия гард. Не съм влагал сила в този удар, просто го пласирах. Още с първия удар го уцелих там, където трябва. Спомнете си как експертите говореха, че няма да вкарам дори 1 удар, а аз вкарах повече от всички тях. На снимката може да видите как му вкарвам първия удар още в началните секунди. Всички тези експерти са задници.\nНе съм слушал никого. Трябваше да му откача главата с този удар. Ако не се беше получило, то тогава да му бях вкарал ритник в главата, а след това да ме дисквалифицират и глобят. На кого му пука ? Ядосвам се, че следвах правилата в тази битка. Флойд заслужаваше поне един ритник или рамо, с което да му разбия физиономията.\nНе мисля, че Мани заслужава нещо такова, но ще изчакам, за да видя какво ще каже пиперливия Фреди Роуч и след това ще взема решение. Моето уиски печели доста и мога да си позволя глоба. Предпочитам да се бия в ММА, но не съм сигурен защо ме държат настрани, а това е престъпно.\nАз продавам най-много и молих за 4 битки от февруари, но не ми обърнаха внимание. Както и да е, сега ще се боксирам. Съгласявам се с всички тези ограничения и правила и изоставям големите си оръжия. Нека го направим. С обич, двойния шампион.